**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Π**ανελλήνιας **Ο**μοσπονδίας **Ε**νώσεων  **Υ**παλλήλων  **Π**υροσβεστικού  **Σ**ώματος  **.**

Τηλ.: **6978520351, fax**: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 13 Σεπτεμβρίου 2018**

**ΑΝΑΚΟΙΝΩΣΗ – ΔΕΛΤΙΟ ΤΥΠΟΥ**

**Για το αποτέλεσμα των παρεμβάσεων της Ε.Α.Κ.Π. σχετικά με τον τρόπο μεταφοράς των πυροσβεστών που επέστρεφαν από την πυρκαγιά της Σάμου**

Εχθές **12/9ου** και κατά τις απογευματινές ώρες, η **Ε.Α.Κ.Π.** ενημερώθηκε για τον απαράδεκτο από κάθε άποψη τρόπο επιστροφής από το νησί της Σάμου με ένα **C27** της πολεμικής αεροπορίας, των **14** συναδέλφων μαςαπό τις Π.Υ. **Άργους, Τρίπολης, Κορίνθου και Οινοφύτων** που επιχειρούσαν από την Κυριακή στην μεγάλη πυρκαγιά του νησιού.

Το συγκεκριμένο αεροπλάνο μαζί με τους ταλαιπωρημένους επί τετραημέρου συναδέλφους μας, θα διέγραφε από την **Σάμο** μία **κυκλική πορεία** **εκατοντάδων μιλίων**, φορτώνοντας καθ οδόν κινητήρες και ανταλλακτικά αεροπλάνων και με **πιθανό τελικό** προορισμό το αεροδρόμιο της **Αράξου** αλλά με ενδιάμεσες στάσεις σε αεροδρόμια της **Θεσσαλονίκης** και της **Λήμνου** !!! ( βλέπε σχετική έγγραφη παρέμβαση eakp.gr στις **12/9ου** προς αρμόδια Υπουργό ).

Ο εξωφρενικός αλλά ακατανόητος αυτός τρόπος μεταφοράς, ήρθε να προστεθεί στα όσα άλλα προβλήματα αντιμετώπισαν οι συνάδελφοι μας από την ημέρα της μεταφοράς τους στο νησί της Σάμου ενώ **είχε προηγηθεί:**

* Η από **9/9ου** παρέμβαση της ΕΑΚΠ προς τον Αρχηγό του Π.Σ. για τον τρόπο μεταφοράς τους στο νησί αφού δεν διατέθηκε καμπίνα για ξεκούραση για τους μάχιμους πυροσβέστες.
* Η τηλεφωνική παρέμβαση προς τον διοικητή Νομού, που πραγματοποιήθηκε από εκπρόσωπο της ΕΑΚΠ στο Βόρειο Αιγαίο την νύχτα της **10/9ου** για την ελλιπή χορήγηση διοικητικής μέριμνας που παρατηρήθηκε για ορισμένους συναδέλφους.
* Η έγγραφη παρέμβαση της ΕΑΚΠ Βορείου Αιγαίου στις **12/9ου** προ την διοίκηση των Π.Υ. της περιφέρειας, για τις συνθήκες που αντιμετώπισαν οι πυροσβέστες με την άμεση εμπλοκή τους στα συμβάντα χωρίς την στοιχειώδη ξεκούραση μετά από ένα πολύωρο ταξίδι, για τα προβλήματα που δημιουργήθηκαν από την ελλιπή μέριμνα και τον τρόπο στρατωνισμού των συναδέλφων μας αλλά και για την μεγάλη χρονική διάρκεια εμπλοκής τους στα συμβάντα.

 Η **Ε.Α.Κ.Π.** με το που ήρθε υπόψη της το γεγονός αυτό, χωρίς να χάσει χρόνο, άρχισε τις παρεμβάσεις της προς κάθε κατεύθυνση, προκειμένου να βρεθεί λύση ώστε να δοθεί ένα τέλος στο επιπρόσθετο μαρτύριο που τους υπέβαλαν, κατ εκτίμηση μας για να μην χρεωθεί το ελληνικό δημόσιο το κόστος μεταφοράς σε καμπίνες πλοίου που ήταν και το ζητούμενο από την **Ε.Α.Κ.Π.**

 **Είναι επίσης αξιοσημείωτο να αναφερθεί ότι**:

* Κατά δήλωση των συναδέλφων μας η διαβεβαίωση από τους αρμόδιους αξιωματικούς πριν την αναχώρηση τους από το νησί της Σάμου, ήταν ότι το αεροπλάνο θα πετάξει προς **Θεσσαλονίκη** για να αποβιβάσει το πεζοπόρο τμήμα της **2ης ΕΜΑΚ** και στην συνέχεια θα τους αποβίβαζε στην **Ελευσίνα**, γεγονός το οποίο αποδείχτηκε ανακριβές.
* Στην τηλεφωνική παρέμβαση του εκπροσώπου της **Ε.Α.Κ.Π.** **Βορείου Αιγαίου** προς τον πρόεδρο της **Π.Ο.Ε.Υ.Π.Σ.,** προκειμένου να του ζητηθεί να παρέμβει προς την πολιτική ηγεσία, έγινε προσπάθεια από μέρους του να υποτιμηθεί το γεγονός για να αποφευχθεί ως αναποτελεσματική η όποια παρέμβαση ζητούσε από τον ίδιο η ΕΑΚΠ να προβεί.

Η **Ε.Α.Κ.Π.** βρήκε θετική ανταπόκριση από τον Βουλευτή του **ΚΚΕ Θανάση Παφίλη,** ο οποίος επικοινώνησε με την Κα Υπουργό **Όλγα Γεροβασίλη,** ζητώντας την άμεση παρέμβαση της για το συγκεκριμένο ζήτημα. Το αποτέλεσμα της ήταν, οι συνάδελφοι από την **Λήμνο** να μεταφερθούν με το **Πρωθυπουργικό αεροπλάνο** στο αεροδρόμιο της **Ελευσίνας**!!

 Όλοι οι συνάδελφοι πλέον καλούνται να βγάλουν και από αυτά τα γεγονότα τα συμπεράσματα τους και χωρίς άλλη καθυστέρηση να συσπειρωθούν με το αγωνιστικό πλαίσιο της ΕΑΚΠ, αν θέλουν όχι μόνο να υπερασπιστούν αλλά και να κατακτήσουν εργασιακά δικαιώματα για μία ζωή με αξιοπρέπεια.

**Για την Ε.Α.Κ.Π.**

**Η Εκτελεστική Γραμματεία**